অন্যথা ইয়াৰ ফলত উদ্ভৱ হ'ব পৰা পৰিস্থিতিৰ বাবে জিলা প্ৰশাসন তথা উদ্যোগ কৰ্তৃপক্ষ দায়ী হ'ব বুলিও স্পষ্ট কৰি দিয়ে ৷ ইফালে,কোচ ৰাজবংশী জাতীয় মহাসভাৰ সাধাৰণ সম্পাদক বিশ্বজিৎ ৰায়ে সংবাদ মাধ্যমৰ আগত কয়-'উদ্যোগ স্থাপনত আমাৰ কোনো আপত্তি নাই ৷ কাৰণ উদ্যোগ স্থাপনে আমাৰ স্থানীয় শিক্ষিত যুৱকসকলক সংস্থাপিত কৰিব ৷ কিন্তু উদ্যোগ প্ৰতিষ্ঠা কৰিবৰ বাবে এটা নিৰ্দিষ্ট পলিচি থাকে ৷ যেনেকৈ চৰকাৰে কিছুমান ঔদ্যোগিক পাম ঘোষণা কৰে আৰু সেইবিলাক অঞ্চলত ক্ষুদ্ৰ উদ্যোগ বা বৃহৎ উদ্যোগ প্ৰতিষ্ঠা কৰিব পাৰে ৷ আজি আমি দেখিছো যে বঙাইগাঁৱৰ চাপৰাকাটা তৃতীয় খণ্ডৰ ভাওৰীয়াকাটা গাঁৱত কাৰ্বন উদ্যোগ এটা প্ৰতিষ্ঠা কৰিবলৈ লৈছে ৷ কিন্তু এইখিনি অঞ্চল সম্পূৰ্ণৰূপে কৃষি ভূমি আৰু চাৰিও ফালে মানুহৰ বসতিপ্ৰধান গাঁওসমূহ আছে ৷ গতিকে এই অঞ্চলত যদি কাৰ্বন উদ্যোগ এটা স্থাপন হয়, তেতিয়াহ'লে স্বাভাৱিকতে ইয়াত প্ৰদূষণৰ সৃষ্টি হ'ব ৷ লগতে অনাগত দিনত খোৱা পানীৰ সমস্যা হ'ব , পৰিৱেশ প্ৰদূষিত হ'ব, কৃষি ভূমি নষ্ট হ'ব, গাওঁসমূহত প্ৰদূষিত ধোঁৱা গৈ মানুহৰ মাজত কেঞ্চাৰকে ধৰি মাৰাত্মক বেমাৰ হ'ব পাৰে ৷ সেয়ে আমি ইতিমধ্যে অসম চৰকাৰৰ মুখ্যমন্ত্ৰী, প্ৰদূষণ নিয়ন্ত্ৰণ বোৰ্ডলৈ ইয়াৰ বিৰোধিতা কৰি তথা প্ৰদূষণ সৃষ্টিকাৰী নিৰ্মীয়মান কাৰ্বন উদ্যোগটো বন্ধ কৰাৰ দাবীত পত্ৰ প্ৰেৰণ কৰিছো ৷ তদুপৰি, আমি পূৰ্বৰ জিলা উপায়ুক্ত আৰু বৰ্তমানৰ জিলা উপায়ুক্তকো স্মাৰকপত্ৰ প্ৰদান কৰিছো ৷ আমি কৈছো যে উদ্যোগটো কেনেকৈ তাত স্থাপন কৰিবলৈ অনুমতি দিলে ?